**იმუნიზაციის სახელმწიფო პროგრამა**

**რა არის იმუნიზაციის სახელმწიფო პროგრამის მიზანი?**

პროგრამის მიზანია ქვეყნის მოსახლეობის დაცვა ვაქცინაციით მართვადი ინფექციებისაგან, მოსახლეობის უზრუნველყოფა ანტირაბიული ვაქცინითა და იმუნოგლობულინით, ასევე, სპეციფიკური შრატებისა და ვაქცინების სტრატეგიული მარაგის შექმნა.

**რას მოიცავს იმუნიზაციის სახელმწიფო პროგრამა?**

იმუნიზაციის სახელმწიფო პროგრამა მოიცავს:

* იმუნიზაციის წარმოებისათვის საჭირო ვაქცინების და ასაცრელი მასალების (შპრიცებისა და უსაფრთხო ყუთების) შესყიდვას;
* სპეციფიკური (ბოტულიზმის, დიფტერიის, ტეტანუსის, გველის შხამის საწინააღმდეგო) შრატების და ყვითელი ცხელების საწინააღმდეგო ვაქცინების სტრატეგიული მარაგის შესყიდვას;
* ანტირაბიული სამკურნალო საშუალებებით უზრუნველყოფას;
* ვაქცინების, ანტირაბიული სამკურნალო საშუალებების, სპეციფიკური შრატებისა და ასაცრელი მასალების (შპრიცებისა და უსაფრთხო ყუთების) მიღებას, შენახვასა და გაცემა-განაწილებას „ცივი ჯაჭვის" პრინციპების დაცვით ცენტრალური დონიდან რეგიონულ/რაიონულ ადმინისტრაციულ ერთეულებამდე;
* წითელას მასიური გავრცელების პრევენციისა და გლობალური ელიმინაციის სტრატეგიით განსაზღვრული ღონისძიებების ფარგლებში, მოსახლეობის არაიმუნურ ან არასრულად იმუნიზებულ ფენებში არაგეგმური იმუნოპროფილაქტიკის წარმოებას, ცენტრის მიერ სამინისტროსთან შეთანხმებით განსაზღვრული წესის შესაბამისად.

**ვინ არის პროგრამის მოსარგებლე?**

პროგრამის მოსარგებლეები არიან:

საქართეელოს მოქალაქეები, საქართველოში მუდმივად მცხოვრები პირები და ოკუპირებულ ტერიტორიაზე მცხოვრები მოსახლეობა.

**ვის უნდა მიმართოთ პროგრამაში მონაწილეობის მისაღებად?**

იმუნიზაციის სახელმწიფო პროგრამით გათვალისწინებული მომსახურების მისაღებად, უნდა მიმართოთ შესაბამის დანართში წარმოდგენილ იმუნიზაციის მომსახურების მიმწოდებლად რეგისტრირებულ სამედიცინო დაწესებულებებს.

**როგორ ხდება იმუნიზაციის**  **სახელმწიფო პროგრამის ფარგლებში ანაზღაურება?**

იმუნიზაციის სახელმწიფო პროგრამის ფარგლებში გაწეული მომსახურება მოსარგებლეებისათვის არ ითვალისწინებს თანაგადახდaს;

ზემოაღნიშნულ საკითხთან დაკავშირებით დამატებითი ინფორმაციის მიღება შეგიძლიათ სსიპ ,,ლ. საყვარელიძის სახელობის დაავადებათა კონტროლისა და საზოგადოებრივი ჯანმრთლობის ეროვნულ ცენტრის“ ცხელი ხაზის მეშვეობით ( ტელეფონი – 2553939).